iraklixyz/georgian-wikipedia-cleaned huggingface dataset:
კონსერვატიული პარტია (გაერთიანებული სამეფო)

}
კონსერვატიული პარტია , ოფიციალურად კონსერვატიული და უნიონისტური პარტია , სალაპარაკო ენაში აგრეთვე გვხვდება ლოიალისტები ან უბრალოდ კონსერვატორები — მემარჯვენე-ცენტრისტული პოლიტიკური პარტია გაერთიანებულ სამეფოში. კონსერვატორები მთავრობაში არიან 2010 წლიდან და 2020 წლის მდგომარეობით, მათ საერთო უმრავლესობა აქვთ თემთა პალატაში (364 პარლამენტის წევრი). პარტიას ლორდთა პალატაში ჰყავს 245 წევრი, ლონდონის ასამბლეაში 8 წევრი, შოტლანდიის პარლამენტში 31 წევრი, უელსის პარლამენტში 11 წევრი და ადგილობრივი თვითმმართველობებში 7 430 წევრი.

თანამედროვე კონსერვატიული პარტია დაარსდა საუკუნეში. ამ დროიდან მოყოლებული, პარტია არის ბრიტანეთის მთავარი ცენტრისტულ-მემარჯვენე პოლიტიკური პარტია.
რიფტ-ველის პროვინცია

რიფტ-ველის პროვინცია — კენიის რვა პროვინციიდან ერთ-ერთი. მდებარეობს ქვეყნის დასავლეთ ნაწილში. დედაქალაქი — ნაკურუ. შედგება 14 ოლქისაგან.

პროვინციას აღმოსავლეთიდან ესაზღვრება სანაპირო, ცენტრალური, ნაირობის და აღმოსავლეთის პროვინციები, ჩრდილოეთიდან სუდანი, დასავლეთიდან დასავლეთისა და ნიანზის პროვინციები და უგანდა და სამხრეთიდან ტანზანია.

2009 წლის აღწერის მონაცემებით პროვინციის მოსახლეობა შეადგენს 10 006 805 კაცს. მისი ფართობია 183 383 კმ².

ადმინისტრაციული დაყოფა
დასავლეთი პროვინცია (კენია)

დასავლეთი პროვინცია — კენიის რვა პროვინციიდან ერთ-ერთი. მდებარეობს ქვეყნის დასავლეთ ნაწილში. დედაქალაქი — კაკამეგა. შედგება 4 ოლქისაგან.

პროვინციას აღმოსავლეთიდან ესაზღვრება როფტ-ველის, სამხრეთიდან ნიანზის პროვინციები, ჩრდილო-დასავლეთიდან კი უგანდა.

2009 წლის აღწერის მონაცემებით პროვინციის მოსახლეობა შეადგენს 4 334 282 კაცს. მისი ფართობია 8309 კმ².

გეოგრაფია
ბუნგომის ოლქში მდებარეობს კენიაში სიმაღლით მეორე მთა — ელგონის მთა (, 4321 მეტრი). დასავლეთ პროვინციაში ასევე მდებარეობს კაკამეგას ტყის ეროვნული ნაკრძალი.

პროვინციის ყველაზე დაბალი წერტილია — ქალაქი ბუსია (ბუსიის ოლქი) ვიქტორიის ტბის ნაპირზე.

კლიმატი
პროვინციის კლიმატი ტროპიკულია, ზღვის დონიდან მაღალი მდებარეობის გამო გამოწვეული ზოგიერთი ცვალებადობით. მთელ პროვინციაში ძლიერი წვიმები მოდის მთელი წლის განმავლობაში.

მოსახლეობა
პროვინცია დასახლებულია ძირითადად ლუჰიას ეთნიკური ჯგუფით. ამ პროვინციაში ფართედაა გავრცელებული კვაკერობა.

ყველაზე უფრო დიდი ქალაქებია — ბუნგომა, ბუსია, ბუტერე, ვებუიე, ვიჰიგა, კაკამეგა, მბალე, მუმიასი, სიაია.

ადმინისტრაციული დაყოფა
კენიის საპრეზიდენტო არჩევნები (2007)

კენიის საპრეზიდენტო არჩევნები – საპრეზიდენტო არჩევნები კენიაში, გაიმართა 2007 წლის 27 დეკემბერს. აღნიშნულ არჩევნებს მოჰყვა კენიის კრიზისი, რომლის დროსაც ერთმანეთს დაუპირისპირდნენ მოქმედი პრეზიდენტი მვაი კიბაკი ნაციონალური ერთობის პარტიიდან (ეთნიკური ჯგუფი კიკუიუ) და რაილა ოდინგა ნარინჯისფერი დემოკრატიული მოძრაობიდან (ეთნიკური ჯგუფი ლუო). კრიზისის პირველ ორ კვირაში დაიღუპა დაახლოებით 700 ადამიანი, მ. კიბაკიმ მხარდაჭერისათვის მიმართა უგანდის ხელისუფლებას. 29 იანვარს 3 სამხედრო თვითმფრინავმა დაბომბა კიკუიუს ეთნიკური ჯგუფი ქ. ნაივაშაში, რომლებიც ცდილობდნენ ხელი შეეშალათ ლუის ეროვნული უმცირესობის ევაკუაციისათვის. სხვადასხვა მონაცემებით სულ დაიღუპა 1000–2500 ადამიანი.

2008 წლის 17 აპრილს კონფლიქტი დარეგულირდა ეროვნული ერთიანობის კოალიციური მთავრობის შექმნით, რომელსაც სათავეში ჩაუდგა რაილა ოდინგა. პრეზიდენტის პოსტი კი შეინარჩუნა მვაი კიბაკიმ.
კენიის ვიცე-პრეზიდენტი

კენიის ვიცე-პრეზიდენტი – აღმასრულებელი ხელისუფლების რანგით მეორე წარმომადგენელი კენიის ხელისუფლებაში.

კენიის ვიცე-პრეზიდენტების სია
ჯარამოგი ოგინგა ოდინგა (1963-1966)
ჯოზეფ მურუმბი (1966-1967)
დანიელ არაპ მოი (1967-1978)
მვაი კიბაკი (1978-1988)
ჯოზეფატ კარანჯა (1988-1989)
ჯორჯ საიტოტი (1989-1998)
ვაკანტური (1998-1999)
ჯორჯ საიტოტი (1999-2002)
მუსალია მუდვადი (2002-2003)
მაიკლ კიჯანა (3 იანვარი 2003-23 აგვისტო 2003)
მუდი ავორი (2003-2008)
კალონზო მუსიოკა (2008-2013)

პრეზიდენტის მოადგილე
2013 წლიდან დაარსდა პრეზიდენტის მოადგილის თანამდებობა, რომელმაც შეცვალა ვიცე-პრეზიდენტი.

უილიამ რუტო (2013-დან)
ნახევარკუნძული

ნახევარკუნძული — ხმელეთის ნაწილი, რომელიც სამი მხრით წყლითაა გარშემორტყმული, მეოთხეთი კი ხმელეთს უკავშირდება.

მსოფლიოს უდიდესი ნახევარკუნძულია არაბეთის ნახევარკუნძული, მდებარეობს აზიის სამხრეთ-დასავლეთ ნაწილში. მისი ფართობი 3 მლნ. კმ2-ს აღწევს.

მსოფლიოს უდიდესი ნახევარკუნძულების სია:
არაბეთის
ანტარქტიდის
ინდოჩინეთის
ინდოსტანის
ლაბრადორის
სკანდინავიის
სომალის
პირენეს
ბალკანეთის
მცირე აზიის
ტაიმირის
კამჩატკის
კეიპ-იორკის
კენიის ნარინჯისფერი დემოკრატიული მოძრაობა

კენიის ნარინჯისფერი დემოკრატიული მოძრაობა - უმსხვილესი პოლიტიკური პარტია კენიაში. 2007 წლის საპარლამენტო არჩევნების შედეგად მან კენიის 222 ადგილიან პარლამენტში მიიღო 99 ადგილი. ხოლო საპრეზიდენტო არჩევნების შემდეგ ქვეყანაში გამოიწვია პოლიტიკური კრიზისი.

პარტიას არავითარი კავშირი არ აქვს ნარინჯისფერ რევოლუციასთან. სახელი "ნარინჯისფერი" მოდის 2005 რეფერენდუმში გამოყენებული საარჩევნო ბარათებიდან, რომელშიც დიახ ხმებს წარმოადგენდა ბანანი და არა ხმას – ფორთოხალი.
მყინვარი

მყინვარი — დედამიწის ზედაპირზე არსებული ბუნებრივი ყინულის მასა, რომელიც სიმძიმის ძალის ზეგავლენით მოძრაობს. მყინვარი მიიღება იქ, სადაც თოვლი ბევრად მეტი მოდის, ვიდრე დნება. მაღალ განედებში მყინვარი ვაკეებზეც გვხვდება, დაბალ განედებში – მთებში. მყინვარის გადაადგილების სიჩქარე რამდენიმე სანტიმეტრიდან 200 მეტრამდე მერყეობს წელიწადში. სიჩქარე დამოკიდებულია მოსული თოვლის რაოდენობაზე, ფერდობის დახრილობასა და ზედაპირის აგებულებაზე.

არსებეობს მყინვარის შემდეგი სახეობები: ხმელეთის (ანტარქტიდა, გრენლანდია), შელფური და მთის. მსოფლიო მყინვარების საერთო ფართობი ხმელეთის ზედაპირის 11 %-ს შეადგენს.

ზღვაში ჩაცურებული ხმელეთის მყინვარის კიდეების მოტეხვით მიღებული მცურავი ან მეჩეჩზე აღმართული ყინულის გიგანტური ნატეხი არის აისბერგი.
კატალაუნის ბრძოლა

კატალაუნის ბრძოლა – ბრძოლა გალიაში 451 წელს (დღევანდელი საფრანგეთი), რომელშიც რომაელებმა და ვესტგუთებმა, ფლავიუს აეციუსისა და თეოდორიხის მეთაურობით შეაჩერეს ჰუნებისა და გერმანული ტომების კოალიცია, რომელსაც ატილა მუნძუკის ძე მიუძღოდა. კატალაუნის ბრძოლა რომის იმპერიის გვიანდელ პერიოდში იმდენად მასშტაბური გამოდგა, რომ მას „ხალხთა ბრძოლა“ ეწოდა.

ბრძოლის ზუსტი ადგილი და დრო უცნობია. ერთ-ერთი ვერსიით „ხალხთა ბრძოლა“ 451 წლის 20 ივნისს მოხდა. შეტაკების ადგილად ერთადერთი ისტორიკოსი, იორდანი, რომელმაც ეს ბრძოლა აღწერა, კატალაუნის ველს ასახელებს , რომელიც საფრანგეთში, შამპანის პროვინციაში მდებარეობს. ბრძოლა ფრანკების (რომალეთა მხრიდან) და გეპიდების (ჰუნების მხრიდან) შეტაკებით დაიწყო. მათ ბრძოლაში 15 000 კაცი დაიღუპა. მეორე დღეს უკვე ძირითადი ძალების დაპირისპირება შედგა. რომაელებისა და ჰუნების ძალებს მაღალი გორა ჰყოფდა. მაღლობზე განლაგება ორივე მხარისთვის წარმატების მომტანი უნდა ყოფილიყო. ჰუნებს რომაელებმა და ვესტგოთებმა დაასწრეს და აეტიუსის ბრძანებით სწრაფად დაიკავეს სიმაღლე. რომის ჯარი ასე განლაგდა: მარცხენა ფლანგი აეტიუსმა დაიკავა, მარჯვენა თეოდორიხმა, ცენტრში კი ალანთა მეფე, სანგიბარნი ჩადგა. ჰუნები ასე განლაგდნენ: ატილა ჰუნთა რჩეული რაზმებით ცენტრში ჩადგა, ხოლო ფლანგებზე ოსტგოთები და სხვა გერმანული ტომები განალაგა. ჰუნთა მეფე დიდხანს ყოყმანობდა ბრძოლის დაწყებას. ქურუმები და შამანები დამარცხებას უწინასწარმეტყველებდნენ მას, ამიტომ ატილამ ბრძოლა გვიან დაიწყო (თუ საქმე ცუდად წავიდოდა, ღამის სიბნელეში მოახერხებდა უსაფრთხო უკანდახევას).

ბრძოლა ჰუნების შეტევით დაიწყო აეციუსის მარჯვენა ფლანგის წინააღმდეგ. თეოდორიხის ვაჟმა, თორისმონდმა მედგარი წინააღმდეგობა გაუწია ჰუნებს და უკუაგდო ისინი. მარჯვენა ფლანგზე წარუმატებლობის შემდეგ ატილამ პირადი ხელმძღვანელობით თავისი ძალები შეუსია მტრის მთელ საბრძოლო ხაზს. გოთი ისტორიკოსის, იორდანის მიხედვით, დაიწყო საშინელი ხოცვა-ჟლეტა, რომლის მსგავსი ისტორიას არ ახსოვდა. ბრძოლაში დაეცა ვესტგოთთა მეფე თეოდორიხი, თუმცა მისმა ვაჟმა, თორისმუნდმა საოცარი სიმტკიცე და სიმამაცე გამოიჩინა. მან თავი მოუყარა მთელ თავის ძალებს და ჰუნებს ეკვეთა. რომაელებიც აეტიუსის მეთაურობით მამაცურად იბრძოდნენ. ჰუნებმა ნელ-ნელა უკან დაიხიეს და დიდი დანაკარგების საფასურად ბანაკში დაბრუნება მოახერხეს. ატილა დამარცხდა, დროებით ბანაკში გამაგრდა, ხოლო შემდეგ აეციუსს გაეცალა და ჯარის რომის ტერიტორიებიდან გაყვანა დაიწყო. ამის შემდეგ ატილამ კიდევ ერთხელ სცადა რომზე იერიში, თუმცა წარუმატებლად.
კენია (მთა)

კენია — ვულკანური მასივი კენიაში. კილიმანჯაროს შემდეგ წარმოადგენს აფრიკის სიმაღლით მეორე მწვერვალს. მასივის უმაღლესი მწვერვალებია: ბატიანი (5199 მ), ნელიონი (5188 მ) და პოინტ-ლენანა (4985 მ). მდებარეობს ეკვატორიდან სამხრეთით 150 კმ-ზე, კენიის ცენტრალურ ნაწილში. აღმართულია დიდი რიფტული ხეობის აღმოსავლეთით, ლავურ პლატოზე, აქვს წაკვეთილი კონუსის ფორმა. კენია — სტრატოვულკანია, რომელიც დიდი რიფტული ხეობის წარმოქმნიდან დაახლოებით 3 მლნ. წლის შემდეგ შეიქმნა. კენიის კალთებზე ეშვება 11 მყინვარი. 1200 მ-მდე ნოტიო ეკვატორული ტყეებია, 2000 მ-მდე — ყავისა და ბანანის პლანტაციები, 3000 მ-მდე — ნოტიო მთის ტყეები, 4800 მ-მდე — ეკვატორული მაღალმთიანი მდელოების სარტყელი, უფრო მაღლა — მარადი თოვლი და მყინვარები. პირველად დაიპყრო ინგლისელმა გეოგრაფმა ჰელფორდ ჯონ მაკინდერმა 1899 წელს. მთის გარშემო მდებარეობს კენიის მთის ეროვნული პარკი, რომელიც 1997 წელს შეიტანეს იუნესკოს მსოფლიო მემკვიდრეობის ძეგლების სიაში.
ჩუბაკა

ჩუბაკა — ვარსკვლავური ომების პერსონაჟი. მის როლს ფილმის - ეპიზოდებში ასრულებს პიტერ მეიჰიუ.

ჩუბაკა არის ვუკის რასის წარმომადგენელი. ფილმის მესამე ეპიზოდში იგი ჩნდება მხოლოდ როგორც ერთ-ერთი ვუკი, როდესაც ეს არსებები მაგისტრ იოდას კლონების თავდასხმისგან იცავენ.

პიტერ მეიჰიუ პროფესიით არის ყოფილი სანიტარი და მისი სიმაღლეა 2 მეტრი 22 სმ. დღეისთვის იგი არის ერთ-ერთი ყველაზე მაღალი მსახიობი ჰოლივუდში.
იუტლანდიის ნახევარკუნძული

იუტლანდიის ნახევარკუნძული ისტორიულად კიმბრიის ნახევარკუნძული — ნახევარკუნძული ევროპაში, მდებარეობს უმეტესად დანიის, ხოლო მცირე ნაწილი გერმანიის ტერიტორიაზე. სახელი მიიღო იუტიდან და კიმბრიიდან

აქ მდებარეობს ისტორიული რეგიონი იუტლანდია, რომელზეც მოქცეულია დანიის კონტინენტური ნაწილი. ნახევარკუნძულის სამხრეთი საზღვარი გადის გერმანიაში, მდინარე აიდერზე, დასავლეთით მდებარეობს დანიის კუნძული ფიუნი, ხოლო ჩრდილოეთ ნაწილში ჩრდილოეთ იუტლანდიის კუნძული და სხვა მცირე კუნძულები.

დღეისათვის იუტლანდიის ნახევარკუძულზე მდებარეობს, დანიის შემდეგ რეგიონები: ჩრდილოეთი იუტლანდია, ცენტრალური იუტლანდია და სამხრეთი დანია.

აქ ტერიტორიას შედარებით ბრტყელი ზედაპირი აქვს და მნიშვნელოვანი სიმაღლით არ გამოირჩევა, ნახევარკუნძულის დასავლეთი ვაკეები ძირითადად დაჭაობებულია.

რეგიონები
გეოგრაფიულად ნახევარკუნძულზე გამოიყოფა შემდეგი რეგიონები:

ჩრდილოეთი შლეზვიგი და სამხრეთი შლეზვიგი შედიოდა ისტორიული რეგიონის შლეზვიგის საჰერცოგოს შემადგენლობაში.

გეოგრაფია
ნახევარკუნძულის დანიური ნაწილის ფართობი შეადგენს 29,775 კმ²-ს და მოსახლეობა 2,513,601 (2007). მოსახლეობის სიმჭიდროვე 84 ადამიანი კმ²-ზე.

ყველაზე ჩრდილოეთით მდებარე ნაწილი არის კუნძული ჩრდილოეთ იუტლანდია, რომელიც გამოყოფილია ლიმ-ფორდით, ეს ტერიტორია მაინც მიეკუთვნება იუტლანდიის ნახევარკუნძულს. 1825 წელს აქ მოხდა ძლიერი წყალდიდობა, რის შედეგადაც მოხდა ამ ორი ტერიტორიის ერთმანეთიგან გამოყოფა.

ნახევარკუნძული მოქცეულია აღმოსავლეთიდან ბალტიის, ხოლო დასავლეთიდან ჩრდილოეთის ზღვების სანაპირო ზოლში. ჩრდილოეთიდან აკრავს კატეგატის და სკაგერაკის სრუტეები. სანაპირო ზოლის სიახლოვეს მრავალი მცირე ზომის კუნძული მდებარეობს.
ჩვენებურები (ანსამბლი)

ჩვენებურები — ქართული ფოლკლორული ანსამბლი, შეიქმნა 2001 წელს. 2004 წლამდე ანსამბლის ხელმძღვანელი იყო საქართველოს სახელმწიფო აკადემიურ ანსამბლ „ერისიონის“ სოლისტი ნუგზარ კურცხალია. 2004 წლიდან ანსამბლმა „ჩვენებურებმა“ დამოუკიდებელი მოღვაწეობა განაგრძო. არის მრავალი ფესტივალისა თუ კონცერტის მასპინძელი და მონაწილე.

2004 წელს ანსამბლი „ჩვენებურები“ იყო საერთაშორისო ფესტივალ „ჩვენებურების“ ერთ-ერთი მასპინძელი და აქტიური მონაწილე. ამავე წლიდან, ანსამბლი აქტიურად მონაწილეობს ფოლკლორულ ფესტივალ „არტ-გენის“ ორგანიზებაში.

მომდევნო, 2005 წელს, ანსამბლმა კონცერტები გამართა უკრაინის ქალაქებში, ხოლო 2008 წელს – ესტონეთის საგარეო საქმეთა სამინისტროს მიწვევით – ქ. ტალინში. ამავე წლის დეკემბერში მიწვევით იმყოფებოდა პოლონეთში დაგეგმილ საქართველოს მხარდასაჭერ აქციაზე. 2009 წელს „ჩვენებურებმა“ კონცერტები გამართა ესტონეთსა და ლატვიაში.

2006 წლის 23 ნოემბერს, ჩრდილო-ატლანტიკური ალიანსის (ნატო) წევრი ქვეყნების რიგის სამიტის დროს „ჩვენებურებმა“ საქართველოს მხარდასაჭერი კონცერტი ჩაატარა ქ. რიგაში.

2007 წლის 26 მაისს, ანსამბლი „ჩვენებურები“ ქართველ მუსიკოს და კომპოზიტორ ზაზა კორინთელთან (ზუმბა) ერთად, მისივე სიმღერით „გამარჯობა აფხაზეთო შენი“, გახდა ეროვნული კონკურსის „პატრინოტის“ გამარჯვებული.

წევრები
გიორგი გობეჯიშვილი (2001 წლიდან)
სოლომონ გოგაშვილი (2001 წლიდან)
ბაჩუკი მუკბანიანი (2002 წლიდან)
დავით ზურაბიანი (2002 წლიდან)
ირაკლი აფხაიძე (2003 წლიდან)
ვლადიმერ ჩალაძე (2004 წლიდან)
გიორგი სახოკია (2007 წლიდან)
რაიონი 9

რაიონი 9 — სამეცნიერო ფანტასტიკის ჟანრის თრილერი, გამოსული 2009 წელს, გადაღებული რეჟისორ ნილ ბლომკემპის მიერ. სცენარის ავტორები არიან ბლომკემპი და ტერი ტეტჩელი, ხოლო პროდიუსერი - პიტერ ჯექსონი. ფილმში მთავარ როლებს ასრულებენ შარლტო კოპლი, ჯეისონ კოუპი და დევიდ ჯეიმზი.

სიუჟეტის მიხედვით, 1982 წლის 14 აპრილს იოჰანესბურგის თავზე ჩნდება გიგანტური კოსმოსური ხომალდი, რომელშიც უცხო რასის წარმომადგენლები სხედან. ავარიულ მდგომარეობაში მყოფი ხომალდიდან ევაკუირებულია ყველა უცხო არსება. მათ ასახლებენ სპეციალურ ბანაკში, რომელსაც „რაიონი #9“ ეწოდება. მაგრამ გადის დრო და ნიგერიულ მოსახლეობასთან მათ ბევრი პრობლემა უჩნდებათ. მთავრობა გადაწყვიტავს, გადაასახლოს 1.8 მილიონი ასეთი „ხამანწკა“ (როგორც მათ უწოდებენ) სხვა ბანაკში.
იუტლანდია

იუტლანდია , ისტორიულად ამ ტერიტორიას ჰქვია კიმბრია, ნახევარკუნძულის უდიდესი ნაწილი უკავია დანიას. ქვეყანა მოქცეულია ჩრდილოეთის ზღვის აღმოსავლეთით, კატეგატის და საკაგერაკის სამხრეთით და ბალტიის ზღვის დასავლეთით. სამხრეთი არის დანია-გერმანიის სახელმწიფო საზღვარზე. დანიას სამხრეთიდან გერმანული მიწა შლეზვიგ-ჰოლშტაინი ესაზღვრება.

დღეისთვის იუტლანდიის ნახევარკუძულზე მდებარეობს დანიის რეგიონები: ჩრდილოეთი იუტლანდია, ცენტრალური იუტლანდია და სამხრეთი დანია.
ბულგარეთის ადმინისტრაციული დაყოფა

ბულგარეთის ადმინისტრაციული დაყოფა ― ბულგარეთი არის უნიტარული სახელმწიფო. 1987 წლიდან 1999 წლამდე ქვეყანა იყოფოდა რვა პროვინციად და ერთ განსაკუთრებულ ერთეულად. 1999 წლიდან ის იყოფა 28 ოლქად . ადმინისტრაციული ცენტრების სახელები ემთხვევა ოლქის სახელებს. ოლქები, თავის მხრივ, იყოფიან თემებად. ბულგარეთში სულ არის 265 თემი 

ოლქების სია
<!--
არგენტორატეს ბრძოლა

არგენტორატეს ბრძოლა — ბრძოლა რომაელების, ფლავიუს კლავდიუს იულიანეს მეთაურობით და ალემანებს შორის, რომელთაც კნოდომარი სარდლობდა. ბრძოლა ახ.წ 357 წლის აგვისტოში გაიმართა. არგენტორატეს ბრძოლით გადაწყდა რომაულ-გერმანული ომის ბედი, რომელიც ახ.წ 356-360 წლებში მიმდინარეობდა.

რომაელთა არმია 13000 მეომარს შეადგენდა, ხოლო ალემანების 35000-ს. გერმანელი ბარბაროსების ასეთი რაოდენობა მთელი საუკუნის განმავლობაში არ შეკრებილა ერთად. ორივე მოწინააღმდეგე მხარე არგენტორატესთან ( დღევანდელი სტრასბურგი ) განლაგდა ერთმანეთის პირისპირ. იულიანე ნიჭიერი და მამაცი სარდალი იყო. მან თავის ჯარში განამტკიცა დისციპლინა და მოახერხა მეომართა პატივისცემის და მხარდაჭერის მოპოვება. ლეგიონერებს ძალიან უყვარდათ თავიანთი მეთაური და მისთვის სიცოცხლესაც კი გაწირავდნენ.

ბრძოლა რომაელებმა დაიწყეს. მათმა ქვეითმა ჯარმა შეტევა წამოიწყო ალემანებზე მთელი ფრონტის გასწვრივ. შემდეგ რომის და ალემანთა კავალერია დაუპირისპირდა ერთმანეთს. ალემანთა კავალერიის ერთმა ნაწილმა მოახერხა ფლანგური შეტევით რომაელთა ერთი საბრძოლო ხაზის გარღვევა. ალემანმა ქვეითებმა წამოიწყეს შეტევა რომაელთა ცენტრის წინააღმდეგ, თუმცა რომაელები ნელ-ნელა დაეუფლნენ უპირატესობას ბრძოლის ყველა უბანზე და მტერს უკან დაახევინეს. ალემანები გაიქცნენ და ბრძოლის ველზე უამრავი დაჭრილ-დახოცილი დატოვეს. მათ დაახლოებით 12000 მეომარი დაკარგეს, 200 ალემანი კი რომაელებმა შეიპყრეს. იულიანეს დანაკარგი არ იყო დიდი. სულ 243 მეომარი და 4 სამხედრო ტრიბუნი დაიღუპა, ხოლო 1000-მდე ჯარისკაცი დაიჭრა. რომაელებს ტყვედ ჩაუვარდათ ალემანთა მეთაური, კნოდომარი. ამ დიდი გამარჯვებით რომაელებმა გაიმარჯვეს ალემანებთან ომში და საკმაოდ დიდი ხნით შეაჩერეს მათი წინსვლა რომის ტერიტორიებზე.
კირასირი

კირასირები (ზუსტი თარგმანით „აბჯროსნები“) — მძიმე კავალერიის სახეობა. კირასირები ეწოდათ ტანის დამცავი მძიმე აბჯრის, კირასის გამო, რომელსაც ისინი ბრძოლაში იცმევდნენ. კირასირი, როგორც ჯარის სახეობა საუკუნეში გაჩნდა ევროპაში, როგორც მძიმე კავალერია, რომელსაც რაინდული ცხენოსნობა უნდა შეეცვალა. კირასირთა აბჯარი თავდაპირველად სხეულის 2/3 ფარავდა – თავიდან მუხლებამდე. საუკუნის ბოლოს და საუკუნეში კირასირთა აბჯარი მხოლოდ ტანს და თავს იცავდა. კირასირთა მთავარი იარაღი რაინდული ხმალი იყო, რომელიც შემდეგ მძიმე დაშნამ შეცვალა. კირასირთა ცხენები სხვა კავალერიისგან განსხვავებით უფრო მძიმეები და გამძლეები იყვნენ, რათა მებრძოლის აბჯრის სიმძიმისთვის გაეძლოთ. კირასირთა კორპუსში სამსახური ძალიან რთული იყო და იქ მხოლოდ ღონიერ და გამძლე ჯარისკაცებს იღებდნენ კირასირის მინიმალური სიმაღლე 170-180 სმ იყო.

ოცდაათწლიანი ომის დასაწყისში კირასირები მტერს ხმლებით არ ებრძოდნენ, ისინი მხოლოდ უახლოვდებოდნენ მათ და დამბაჩებიდან ესროდნენ, მაგრამ ომის ბოლო პერიოდში მიხვდნენ, რომ კირასირების ხელჩართული ბრძოლაში გამოყენება უკეთესი იქნებოდა. მძიმე კავალერია ქვეითი ჯარის ნამდვილი რისხვა გახდა. კირასირები გამოიყენებოდნენ მტრისთვის გამანადგურებელი დარტყმის მიყენებისთვის ბრძოლის რომელიმე უბანზე. საუკუნეში ევროპულმა სამეფოებმა შეიარაღებიდან მოხსნეს შუბოსანი და ხმლითა და ფარით შეიარაღებული რონდაშერები. ჯარის მთავარი ძალა ხაზებად დაწყობილი მსროლელთა რაზმები გახდა. ასევე შეიმუშავეს საბრძოლო წყობა „კარე“, კვადრატული წყობა, რომლითაც შედარებით ადვილი იყო ცხენოსნების მოგერიება. იარაღის სროლის სისწრაფის განვითარების შემდეგ კირასირების აბჯარი შედარებით შემცირდა, რათა შეტევისას მეტი სისწრაფე განევითარებინათ. კირასირები აღარ იყენებდნენ დამბაჩების ზალპს და მტერს პირდაპირ ხმლებით უტევდნენ. განსაკუთრებული წარმატებით კირასირებს ნაპოლეონი იყენებდა. მაგალითად პრეისიშ-ეილაუს ბრძოლის დროს 1807 წელს მან მიურატის მეთაურობით კირასირთა მთელი კორპუსით შეუტია მოწინააღმდეგეს და გაარღვია მისი სამივე საბრძოლო ხაზი. ცეცხლსასროლი იარაღის განვითარებასთან ერთად კირასირები ნელ-ნელა სცილდებოდნენ ბრძოლის ველს. საბოლოოდ კირასირთა ნაწილები საუკუნის მეორე ნახევრისთვის ქვეყნების უმეტესობაში დაშალეს.
ბლაგოევგრადის ოლქი

ბლაგოევგრადი , აგრეთვე ეძახიან მაკედონიის პირინს მდებარეობს ბულგარეთის სამხრეთ-დასავლეთით. ჩრდილოეთით და აღმოსავლეთით, საზღვრავს ოთხი ბულგარული ოლქი, სამხრეთით მდებარეობს ბულგარეთის და საბერძნეთის ოფიციალური საზღვარი, ხოლო დასავლეთით ჩრდილოეთ მაკედონია-ბულგარეთის ოფიციალური საზღვარი. ოლქი იყოფა 14 თემად, ბლაგოევგრადში მდებარეობს 12 ქალაქი. ოლქის ყველაზე დიდი ქალაქია ბლაგოევგრადი, სხვა მნიშვნელოვანი ქალაქებია: ბანსკო, გოცე-დელჩევი, მელნიკი, პეტრიჩი, პაზლოგი, სანდანსკი და სიმიტლი.

გეოგრაფია
ოლქის ფართობი შეადგენს 6,449.5 კმ², ხოლო აქ ცხოვრობს 341,245 ადამიანი. ბლაგოევგრადის ტერიტორიაზე მდებარეობს რილას მთათა სისტემა, უმაღლესი წერტილია მთა მუსალა (2925 მ), პროვინციის ტერიტორიაზე ასევე მდებარეობს პირინის მთათა სისტემა, უმაღლესი წერტილია მთა ვიჰრენი (2914 მ). ბლაგოევგრადის მნიშვნელოვანი ქედებია: როდოპი, სლავიანკა, ბელასიცა, ვლაჰინია, მალეშევო, ოგრაჟდენი და სტაგაჩი. აქ მიედინება ორი დიდი მდინარე სტრუმა და მესტა.

ამ ტერიტორიაზე ძირითადად არის ხმელთაშუაზღვისპირული ჰავა. ბლაგოევგრადში არის მარმარილოს და გრანიტის მნიშვნელოვანი საბადოები.

ისტორია
ბლაგოევრგრადის ოლქი უძველესი დროიდან შედიოდა თრაკიის შემადგენლობაში, აქ ძირითადად თრაკიელები ცხოვრობდნენ. ალექსანდრე მაკედონელმა აქ დააარსა პირველი დასახლება ძვ.წ 340 წელს, მას ერქვა ალექსანდროპოლისი. ეს ქალაქი დაინგრა თრაკიელების სახელმწიფოს დაცემის შემდეგ.

თემები
ბლაგოევგრადის ოლქი იყოფა 14 თემად. აქ მოცემულ სიაში ნაჩვენებია თემების ქართული და კირილიცური სახელწოდებები, მნიშვნელოვანი ქალაქები და სოფლები და აგრეთვე 2009 წლის აღწერის შედეგად თემების მოსახლეობა.
პანტანალი

პანტანალი — ბუნებრივ-ტერიტორიული კომპლექსი ბრაზილიაში, მატუ-გროსუ-დუ-სულის შტატში, ასევე ვრცელდება ბოლივიისა და პარაგვაის ტერიტორიებზეც. მოიცავს მსოფლიოში უდიდეს ტროპიკულ ჭარბტენიან ტერიტორიებს. მისი ფართობი მერყეობს 140 000 კმ²-სა და 195 000 კმ²-ს შორის. აქ არსებობს ცვალებადი სუბ-რეგიონული ეკოსისტემა, თითოეული დამახასიათებელია თავის ჰიდროლოგიური, გეოლოგიური თუ ეკოლოგიური თავისებურებანი. მათ შორის 12 ეკოსისტემა ბრაზილიის მხარის მიერ უკვე განსაზღვრულია.

პანტანალის ჭალების 80% წყლით წვიმიანი სეზონისას ივსება, რომლის ფარგლებში იზრდება განსაცვიფრებელი სილამაზის უამრავი წყალმცენარე.

უდავოა, რომ პანტანალი ვერ შეედრება მის ჩრდილოეთით მდებარე ამაზონის წვიმიან ტყეებს, მაგრამ მათი ეკოსისტემები ერთნაირად ძვირფასია.

პანტანალის ეკოსისტემაში ბინადრობს 1000 სახეობის ფრინველი, 400 სახეობის თევზი, 300 სახეობის ძუძუმწოვარი, 480 სახეობის რეპტილია და 9000-მდე სახეობის სხვადასხვა უხერხემლო ცხოველი. პანტანალი ასევე სამშობლოა 3 500 სახეობის მცენარისა.
კენიის ქალაქები

აქ წარმოდგენილია კენიის ქალაქების სია.

ბ
ბარაგოი
ბუნგომა
ბუსია
ბუტერე
გ
გარისა
დ
დადააბი
დაიანი-ბიჩი
ე
ელდორეტი
ემბუ
ვ
ვიჰიგა
ვოი
ვაჯირი
ვატამუ
ვებუიე
ვუნდანი
თ
თიკა
ი
ისიოლო
კ
კაჯიადო
კაკამეგა
კაკუმა
კაპენგურია
კერიჩო
კიამბუ
კილიფი
კისიი
კისუმუ
კიტალე

ლ
ლამუ
ლანგატა
ლოდვარი
ლოკიჩოკიო
ლოიიანგალანი
მ
მაჩაკოსი
მალინდი
მანდერა
მარალალი
მარსაბიტი
მერუ
მომბასა
მოიალე
მუმიასი
მურანგა (წინა სახელი იყო ფორტ-ჰოლი)
ნ
ნაირობი
ნაივაშა
ნაკურუ
ნამანგა
ნანიუკი
ნარო-მორუ
ნაროკი
ნიაჰურურუ
ნიერი
რ
რუირუ
ტ
ტაკაუნგუ
შ
შიმონი
ჰ
ჰოლა
ჰომა-ბაი

გალერეა
ბუნგომა

ბუნგომა — ქალაქი კენიაში, შედის დასავლეთის პროვინციის შემადგენლობაში. მდებარეობს უგანდას საზღვართან. ქალაქი ბუნგომა დაარსდა, როგორც ადრეული საუკუნის სავაჭრო ცენტრი. 1999 წლის აღწერით ქალაქში ცხოვრობს დაახლოებით 60,650 ადამიანი.

ქალაქის მთავარი ეკონომიკური საქმოანობა ფერმერობა და ბიზნესია, მას მხარს უგანდას რკინიგზა უჭერს, რომელიც ბუნგომაზე გადის. ქალაქში არის ინდუსტრიული ცენტრები.

ქალაქს სათავეში უდგას მერი.
ბლაგოევგრადი

ბლაგოევგრადი — ქალაქი სამხრეთ-დასავლეთ ბულგარეთში, ბლაგოევგრადის ოლქის ადმინისტრაციული ცენტრი. 2009 წლის აღწერის მონაცემებით მოსახლეობა 77 200 ადამიანს შეადგენს.

ეს ქალაქი არის ეკონომიკური და პოლიტიკური ცენტრი სამხრეთ-დასავლეთ ბულგარეთის. ბლაგოევგრადში მიედინება მცირე სიგრძის მდინარე ბისტრიცა, ეს მდინარე ჩაედინება ქალაქის სიახლოვეს არსებულ მდინარე სტრუმაში. ბლაგოევგრადის სიახლოვეს მდინარეობს რილას და პირინის მთები. პროვინციის ადმინისტრაციული ცენტრიდან 101 კილომეტრში მდებარეობს ქვეყნის დედაქალაქი სოფია, ხოლო რამდენიმე კილომეტრში არის ბულგარეთის, საბერძნეთის, ჩრდილოეთ მაკედონიის და სერბეთის ოფიციალური საზღვრები. დასახლებულ პუნქტში ძირითადად არის საუკუნის არქიტექტურა.

ბლაგოევგრადში მდებარეობს ორი უნივერსიტეტი: სამხრეთ-დასავლეთი უნივერსიტეტი "ნეოფიტ რილსკი" და ამერიკული უნივერსიტეტი ბულგარეთში.

ამ ტერიტორიაზე დასახლებული პუნქტი ჯერ კიდევ უძველესი დროიდან იყო და ის შედიოდა თრაკიის სახელმწიფოს შემადგენლობაში.

დაძმობილებული ქალაქები
აუბურნი, აშშ
დელჩევო, ჩრდილოეთი მაკედონია
სკოპიე, ჩრდილოეთი მაკედონია
სერრე, საბერძნეთი
სეკეშფეხეპვარი, უნგრეთი
სალონიკი, საბერძნეთი
ნაგასაკი, იაპონია
ბათუმი, საქართველო
დედან კიმატი

დედან კიმატი ( დ. 31 ოქტომბერი 1920 — გ. 18 თებერვალი, 1957, ნაირობი) — მაუ-მაუს აჯანყების ერთ-ერთი მეთაური კენიაში 1952–1956 წლებში.

ეკუთვნის კიკუიუს ეთნიკურ ჯგუფს. დაამთავრა მისიონერული სკოლა. მუშაობდა სოფლის დაწყებით სკოლაში მასწავლებლად. მეორე მსოფლიო ომის პერიოდში მსახურობდა ბრიტანეთის კოლონიურ ძალებში.

1940-იანი წლების დასასრულს შეუერთდა იატაკქვეშა ორგანიზაციას «მიწისთვის და თავისუფლებისთვის». გახდა ერთ-ერთი პირველი ორგანიზატორი კიკუიუს ხალხის «ტყის რაზმისა». 1952 წლის ოქტომბრიდან აბერდერის მთიანი მასივის ტყეებში ჩამოაყალიბა აჯანყებულთა მსხვილი გაერთიანება «არმია მიწისთვის და თავისუფლებისთვის». მოაწყო თავდასხმა თეთრი მოსახლეობის დასახლებებზე და ადგილობრივი ადმინისტრაციის ჩინოვნიკებზე, აწყობდა დივერსიულ აქტებს.

1956 წლის ოქტომბერში ტყვედ აიყვანეს, სასამართლოს შემდეგ ჩამოახრჩვეს როგორც ყაჩაღი. მის სიკვდილით დასჯას 1957 წელს აჯანყების დამარცხება მოყვა.